Diskussion:Valencia CF

message: Der er modtaget en tilladelse fra den pægældende hjemmeside der bekræfter at brugeren må lægge teksten op på Wikipedia. --MGA73 29. dec 2009, 23:15 (CET)

message: Størstedelen af denne artikel er kopieret fra Valencia CF's hjemmeside, af en fra Valencia CF. Dette kan næppe betegnes som neutralt, men da den kopierede del udgør næsten hele artiklen, vil jeg foreslå at den i stedet rettes til, så den bliver neutral. Hvordan er holdningen omkring dette? --Kimsey0 18. dec 2009, 17:36 (CET)
replies: text: Jeg antager, at du refererer til den uofficielle fanside (www.valenciacf.dk) og personerne bag — de er ikke synonyme med den officielle hjemmeside (www.valenciacf.com) for selskabet bag den spanske fodboldklub, Valencia Club de Fútbol S.A.D. Jeg vil gerne pointere, at en direkte afskrift fra en hjemmeside ikke automatisk er ensbetydende med at tekststykket er partisk (hvilket du får det til at lyde som om). Et tekststykke, fra en instans med en personlig interesse i emnet, kan sagtens være skrevet ud fra et neutralt synspunkt, ofte måske med lidt for meget fokus på de positive aspekter ved emnet, men det er altså ikke altid lig med POV. Fremhæv endvidere de enkelte formuleringer/sætninger, som du finder særligt problematiske, frem for blot at stemple hele teksten som POV baseret på bidragsyderens baggrund, således at andre bidragsydere har nogle eksempler at forholde sig til.

text: At tilføjelserne ikke er NPOV og trænger til en større omskrivning, skal jeg dog gerne give dig ret i. Der er mange sætninger/formuleringer, der kan karakteriseres som værende enten direkte problematiske eller med unødvendige kommentarer/tillægsord (såsom "Klubbens fans havde dermed demonstreret deres kærlighed til klubben", "Specielt sæsonen 1989/90 spillede Valencia fantastisk smuk fodbold", "Sæsonen 1991/92 var på mange måder et fantastisk år", "Klubben begyndte at satse på spillere fra egne rækker hvilket viste sig at være en god idé" osv.). Før der dog foretages noget som helst på den front, skal tilladelsen bekræftes, så eventuelle rettelser i teksten ikke ender som ren tidsspilde. Din markering  har jeg suppleret med en mere passende skabelon  og kontaktet den pågældende bruger på dennes diskussionsside. Jeg håber på en snarlig reaktion, ellers vil personens to bidrag blive i yderligste konsekvens blive fjernet fra artiklen. — Froztbyte 19. dec 2009, 02:01 (CET)
replies: text: :Nu ved jeg godt nok ikke om det er det rigtige jeg gør for at svare på diskussionen. Har ikke helt så godt et tag på wiki's metoder på dette område. Mht. Valencia mener jeg bare at det længe har været et forsømt emne, og mht. neutralitet har jeg ikke brudt mig om ordet "stjerner" til at beskrive klubbens profiler. Ydermere synes jeg det er diskutabelt idet, der er sket meget og flere er kommet til. Som bl.a. den unge Juan Mata og Pablo H.

text: :Jeg er ejer af ValenciaCF.dk, og har udelukkende selv brugt juleferien for nu et år siden til at forfatte hele klubbens historie på dansk i så gode vendinger og beskrivelser som muligt for mig. Muligvis er der til wiki lidt for meget fan bag ordene, men jeg mener helt sikkert at den har sin ret til at gøre artiklen her på wiki til endnu mere interesant.
replies: text: ::Dine tilføjelser og ændringer til artiklen er meget værdsatte, men skal igennem en omskrivning (hvor der luges ud i gloserne, som roser klubben til skyerne :-)), så teksten fremstår upartisk (se Wikipedia:Skriv Wikipedia fra et neutralt synspunkt). Det bliver i så fald ikke nødvendigvis dig selv, der skal foretage denne omskrivning. Ophavsretten skal respekteres og derfor kan brugere ikke bare kopiere noget direkte fra en hjemmeside, medmindre der foreligger en tilladelse til det fra sidens ejer og/eller forfatteren bag teksten. Såfremt du er ejeren af www.valenciacf.dk, kan du sende en sådan tilladelse til info-da@wikimedia.org. Såfremt tilladelsen viser sig at være 100% i orden, vil den kopierede tekst fra din hjemmeside blive gendannet i artiklen. — Froztbyte 24. dec 2009, 14:04 (CET)
replies: text: ::: Den tilladelse er nu modtaget. Har lagt den øverst (synes den bør være synlig). Flyt bare hvis I er uenige. --MGA73 29. dec 2009, 23:15 (CET)
thread_title: Neutralitet